ประกาศสำนักงานศาลปกครอง เรื่อง ศาลปกครองพิพากษาถึงที่สุดให้เพิกถอนกฎ

ประกาศสำนักงานศาลปกครอง
ประกาศสำนักงานศาลปกครอง
เรื่อง
ศาลปกครองพิพากษาถึงที่สุดให้เพิกถอนกฎ[๑]
 

ด้วยศาลปกครองสูงสุดได้มีคำพิพากษาในคดีหมายเลขแดงที่
อ.๓๐๖/๒๕๔๙ ระหว่างนายสมชาย โคตรพัฒน์ ที่ ๑ นางสาวรัตนาพร สุขดี ที่ ๒ นายนิวัตร ข่าขันมะลี
ที่ ๓ นายวุฒิชัยนามมนตรี ที่ ๔ นายอภิชาติ ศรีลาพัฒน์ ที่ ๕ นายอาทิตย์ ทองสิงห์ ที่
๖ นายอาคม แก้วกันยาที่ ๗ นายประวีร์ บุญแดงดี ที่ ๘ นายธีระยุทธ ปกติ ที่ ๙ นายกองพันธ์
ศรีเมืองคุณ ที่ ๑๐ นายสุรนิตย์สุริฉาย ที่ ๑๑ นายวิเชียร พรมมงคล ที่ ๑๒ นายสามารถ
แสนสุข ที่ ๑๓ ผู้ฟ้องคดี กับมหาวิทยาลัยราชภัฏมหาสารคาม (สถาบันราชภัฏมหาสารคาม เดิม)
ที่ ๑ นายกสภามหาวิทยาลัยราชภัฏมหาสารคาม (นายกสภาประจำสถาบันราชภัฏมหาสารคาม เดิม)
ที่ ๒ ผู้ถูกฟ้องคดี โดยพิพากษายืนตามคำพิพากษาศาลปกครองชั้นต้น ที่พิพากษาให้เพิกถอนระเบียบสภาประจำสถาบันราชภัฏมหาสารคาม
ว่าด้วยการประกันอุบัติเหตุ พ.ศ. ๒๕๔๖ ข้อ ๗.๑ ที่กำหนดให้นักศึกษาทุกคนมีการทำประกันอุบัติเหตุ
และให้เพิกถอนประกาศสถาบันราชภัฏมหาสารคาม เรื่อง การรับและจ่ายเงินประกันอุบัติเหตุฉบับลงวันที่
๒๓ มิถุนายน ๒๕๔๖ ข้อ ๑ ซึ่งกำหนดให้นักศึกษาสถาบันราชภัฏมหาสารคามทุกประเภททุกระดับ
ทุกคน ต้องชำระเงินค่าประกันอุบัติเหตุคนละ ๒๐๐ บาท ต่อปี

จึงประกาศให้ทราบทั่วกัน


ประกาศ
ณ วันที่ ๒๘ ธันวาคม พ.ศ. ๒๕๔๙
พรทิพย์
ทองดี
เลขาธิการสำนักงานศาลปกครอง










วัชศักดิ์/ผู้จัดทำ
๒๒
มกราคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๒ ก/หน้า ๑๘/๘ มกราคม ๒๕๕๐